સિંગાપોર, 3 જૂલાઇઃ વાહન ચલાવવાની લઇને અને ટ્રાફિકના મામલે ભારતીયો કાળજી લેતા નથી, આપણે જ્યારે રસ્તા પોતાની કાર અથવા તો અન્ય કોઇ વાહન લઇને નીકળીએ છીએ ત્યારે પણ જોઇએ છીએ કે વાહન ચલાવતી વખતે સાચવેતી અને કાળજીપૂર્વકનું ડ્રાઇવિંગ ભારતમાં કરવામાં આવતું નથી, જેના કારણે અકસ્માતોની ઘટના વધારે બનતી હોય છે. સિંગાપોરમાં પણ એક ભારતીય દ્વારા બેદરકારીપૂર્વક ડ્રાઇવિંગ કરવામાં આવતા તેને ચાર અઠવાડિયાની જેલની સજા ફટકારવામાં આવી છે. માહિતી અનુસાર સિંગાપોરમાં એક એક્સપ્રેસ હાઇવે પર ભારતીય ટ્રક ચાલકે એક વ્યક્તિને ટક્કર મારી હતી, જેમાં એ વ્યક્તિનું મોત નીપજ્યું હતું.